CELEX: 32021D1798
Language: bg
Date: 2021-10-07 00:00:00
Title: Решение (ЕС) 2021/1798 на Съвета oт 7 октомври 2021 година за удължаване на мандата на изпълнителния директор на Европол

12.10.2021   
               
               
                  BG
               
               
                  Официален вестник на Европейския съюз
               
               
                  L 361/50
               
            
         РЕШЕНИЕ (ЕС) 2021/1798 НА СЪВЕТА
         oт 7 октомври 2021 година
         за удължаване на мандата на изпълнителния директор на Европол
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (1), и по-специално член 54, параграфи 3—5 от него,
         като действа в качеството на орган с правомощия да назначава изпълнителния директор на Европол,
         като взе предвид предложението на управителния съвет на Европол от 15 март 2021 г.,
         като има предвид, че:
         
                     (1)
                  
                  
                     Г-жа Catherine DE BOLLE беше назначена за изпълнителен директор на Европол с решение на Съвета от 8 март 2018 г. (2) Мандатът на г-жа Catherine DE BOLLE изтича на 1 май 2022 г.
                  
               
                     (2)
                  
                  
                     Изпълнителният директор на Европол се назначава за срок от четири години, който може да бъде удължен веднъж в съответствие с член 54, параграф 4 от Регламент (ЕС) 2016/794.
                  
               
                     (3)
                  
                  
                     Решението на управителния съвет на Европол от 1 май 2017 г. урежда процедурата за удължаване на мандата на изпълнителния директор на Европол.
                  
               
                     (4)
                  
                  
                     Управителният съвет информира Европейския парламент за намерението си да предложи на Съвета да удължи мандата на г-жа Catherine DE BOLLE.
                  
               
                     (5)
                  
                  
                     Управителният съвет предложи на Съвета да се удължи мандата на изпълнителния директор на Европол г-жа Catherine DE BOLLE.
                  
               
                     (6)
                  
                  
                     Въз основа на това предложение Съветът желае да удължи мандата на г-жа Catherine DE BOLLE като изпълнителен директор на Европол,
                  
               ПРИЕ НАСТОЯЩОТО РЕШЕНИЕ:
         
            Член 1
            Мандатът на г-жа Catherine DE BOLLE като изпълнителен директор на Европол се удължава от 2 май 2022 г. до 1 май 2026 г. със степен AD 16.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Люксембург на 7 октомври 2021 година.
            
               
                  За Съвета
               
               
                  Председател
               
               M. DIKAUČIČ
            
         
         
            (1)  ОВ L 135, 24.5.2016 г., стр. 53.
         
            (2)  ОВ C 122, 9.4.2018 г., стр. 1.